ddrg/super_eurlex huggingface dataset:
Úradný vestník L 347 , 11/12/1987 S. 0016 - 0017

Fínske špeciálne vydanie: Kapitola 2 Zväzok 4 S. 0274

Švédske špeciálne vydanie: Kapitola 2 Zväzok 4 S. 0274



Nariadenie Komisie (EHS) č. 3692/87 z 9. decembra 1987, ktorým sa mení a dopĺňa nariadenie (EHS) č. 2288/83, ktorým sa vydáva zoznam biologických alebo chemických látok ustanovený v článku 60 ods. 1 písm. b) nariadenia Rady (EHS) č. 918/83, ktorým sa vytvára systém spoločenstva o úľavách z cla KOMISIA EURÓPSKYCH SPOLOČENSTIEV, so zreteľom na zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 918/83 z 28. marca 1983, ktorým sa vytvára systém spoločenstva pre úľavy z ciel [1], v znení nariadenia Komisie (EHS) č. 3691/87 [2], najmä na jeho článok 143 ods. 1, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku [3], najmä na jeho článok 15, keďže zatriedenie biologických alebo chemických látok uvedených v zozname v prílohe k nariadeniu Komisie (EHS) č. 2288/83 [4], naposledy zmenenému a doplnenému nariadením (EHS) č. 2340/86 [5], je založené na použití nomenklatúry Rady pre colnú spoluprácu; keďže Rada pre colnú spoluprácu schválila 14. júna 1983 Medzinárodný dohovor o Harmonizovanom systéme opisu a číselného označovania tovaru (ďalej len "HS"); keďže je ustanovené, že HS s účinnosťou od 1. januára 1988 nahradí terajšiu nomenklatúru, pokiaľ ide o medzinárodný obchod; keďže z tohto dôvodu sa musí prijať zatriedenie príslušného tovaru, ktoré musí byť založené na použití HS, PRIJALA TOTO NARIADENIE: Článok 1 Príloha k nariadeniu (EHS) č. 2288/83 sa týmto nahrádza prílohou k tomuto nariadeniu. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať s účinnosťou od 1. januára 1988. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 9. decembra 1987 Za Komisiu Cockfield podpredseda [1] Ú. v. ES L 105, 23.4.1983, s. 1. [2] Ú. v. ES L 347, 11.12.1987, s. 8. [3] Ú. v. ES L 256, 7.9.1987, s. 1. [4] Ú. v. ES L 220, 11.8.1983, s. 13. [5] Ú. v. ES L 203, 26.7.1986, s. 15. -------------------------------------------------- PRÍLOHA " PRÍLOHA Referenčné číslo | Číslo položky HS | Opis tovaru | | 28459090 | Hélium-3 | | 28459090 | (Kyslík-18) Voda | 20273 | 29012990 | 3-Metylpent-1-én | 20274 | 29012990 | 4-Metylpent-1-én | 20275 | 29012990 | 2-Metylpent-2-én | 20276 | 29012990 | 3-Metylpent-2-én | 20277 | 29012990 | 4-Metylpent-2-én | 25634 | 29021910 | P-Menta-1 (7), 2-dién beta-Phellandren | 14769 | 29036900 | 4,4-Dibromobifenyl | 17305 | 29041000 | Etyl metánsulfónan | 14364 | 29239000 | Bromid dekametónia (INN) | 20641 | 29269090 | 1-Naftonitril | 20642 | 29269090 | 2-Naftonitril | 22830 | 29362100 | Acetát retinylu | 21887 | 35079000 | Fosfoglukomutáza | " --------------------------------------------------
Úradný vestník L 388 , 31/12/1987 S. 0001 - 0012



Nariadenie Rady (EHS) č. 4143/87 zo 14. decembra 1987 o záveroch Dohody medzi Európskym hospodárskym spoločenstvom a Islamskou republikou Mauritánia o rybolove z pobrežia Mauritánie a schválenia ustanovení pre jej uplatňovanie RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na Akt o pristúpení Španielska a Portugalska, najmä na jeho článok 155 ods. 2 písm. b), so zreteľom na návrh Komisie [1], so zreteľom na stanovisko Európskeho parlamentu [2], keďže sa 14. mája 1987 spoločenstvo a Mauritánia dohodli a prijali Dohodu o rybolove z pobrežia Mauritánie, ktorá zabezpečuje možnosti rybolovu pre rybárov rozšíreného spoločenstva vo vodách patriacich do zvrchovanosti a súdnej právomoci Mauritánie; keďže podľa článku 155 ods. 2 písm. b) Aktu o pristúpení je potrebné, aby Rada stanovila určité postupy, ktoré úplne alebo čiastočne zohľadňujú záujmy Kanárskych ostrovov, ak sa prijmú takéto rozhodnutia, a od prípadu k prípadu, najmä so zreteľom na závery dohôd v oblasti rybolovu s tretími krajinami; keďže je preto potrebné stanoviť uvedené postupy v tomto určitom prípade; keďže je v záujme spoločenstva schváliť túto dohodu, PRIJALA TOTO NARIADENIE: Článok 1 Dohoda medzi Európskym hospodárskym spoločenstvom a Islamskou republikou Mauritánia o rybolove z pobrežia Mauritánie sa týmto schvaľuje v mene spoločenstva. Text dohody je pripojený k tomuto nariadeniu. Článok 2 S ohľadom na záujmy Kanárskych ostrovov, dohodu a jej potrebné rozšírenie, zavedenie takýchto ustanovení Spoločnej politiky rybného hospodárstva na zachovanie a riadenie zdrojov rybolovu sa bude uplatňovať pre plavidlá plaviace sa pod vlajkou Španielska, ktoré sú dlhodobo zapísané v registri príslušných úradov na lokálnej úrovni (registros de base) na Kanárskych ostrovoch podľa toho, ako je uvedené v poznámke 6 prílohy I nariadenia (EHS) č. 570/86 z 24. februára 1986 týkajúceho sa pojmu "pôvodné výrobky" a metód administratívnej spolupráce pri obchodovaní medzi colným územím spoločenstva a Ceutou a Melillou na Kanárskych ostrovoch [3]. Článok 3 Predseda Rady sa týmto oprávňuje určiť osoby splnomocnené na podpísanie dohody tak, aby zaväzovala spoločenstvo. Článok 4 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 14. decembra 1987 Za Radu predseda Lars P. Gammelgaard [1] Ú. v. ES C 269, 8.10.1987, s. 7. [2] Ú. v. ES C 305, 16.11.1987. [3] Ú. v. ES L 56, 1.3.1986, s. 1. --------------------------------------------------
Úradný vestník L 380 , 31/12/1987 S. 0032 - 0032

Fínske špeciálne vydanie: Kapitola 3 Zväzok 25 S. 0225

Švédske špeciálne vydanie: Kapitola 3 Zväzok 25 S. 0225



Nariadenie Komisie (EHS) č. 4069/87 z 22. decembra 1987, ktorým sa mení a dopĺňa nariadenie (EHS) č. 1981/82, ktorým sa ustanovuje zoznam oblastí spoločenstva, v ktorých sa pestovateľská pomoc pre chmeľ poskytuje iba uznaným odbytovým organizáciám výrobcov RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom [1], naposledy zmenené a doplnené nariadením (EHS) č. 3800/85 [2], najmä na jeho článok 12 ods. 4, so zreteľom na návrh Komisie, keďže článok 12 ods. 3 nariadenia (EHS) č. 1696/71 ustanovuje poskytovanie pestovateľskej pomoci odbytovým organizáciám výrobcov v oblastiach spoločenstva, v ktorých sú uvedené organizácie schopné zabezpečovať svojim členom primeraný príjem a racionálne spravovať ponuku; keďže tieto oblasti sú uvedené v prílohe k nariadeniu (EHS) č. 1981/82 [3]; keďže na základe podrobného preskúmania údajov poskytnutých Belgickom je možné stanoviť, že existuje nový región, ktorý spĺňa podmienky ustanovené v článku 12 nariadenia (EHS) č. 1696/71; keďže nariadenie (EHS) č. 1981/82 by sa preto malo od zberu v roku 1987 zmeniť a doplniť, PRIJALA TOTO NARIADENIE: Článok 1 Do zoznamu ustanoveného v prílohe k nariadeniu (EHS) č. 1981/82 sa týmto dopĺňa oblasť "Belgicko". Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Bude sa uplatňovať od zberu v roku 1987. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. decembra 1987 Za Komisiu predseda N. Wilhjelm [1] Ú. v. ES L 175, 4.8.1971, s. 1. [2] Ú. v. ES L 367, 31.12.1985, s. 32. [3] Ú. v. ES L 215, 23.7.1982, s. 3. --------------------------------------------------
Úradný vestník L 057 , 27/02/1987 S. 0026 - 0026

Fínske špeciálne vydanie: Kapitola 3 Zväzok 22 S. 0217

Švédske špeciálne vydanie: Kapitola 3 Zväzok 22 S. 0217



Nariadenie Komisie (EHS) č. 569/87 z 26. februára 1987, ktorým sa mení a dopĺňa nariadenie (EHS) č. 3143/85 o predaji intervenčného masla určeného na priamu spotrebu v koncentrovanej podobe za znížené ceny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (EHS) č. 231/87 [2], najmä na jeho článok 6 (7), keďže sa článkom 5 nariadenia Komisie (EHS) č. 3143/85 [3], naposledy zmeneného a doplneného nariadením (EHS) č. 3157/86 [4], ustanovuje zloženie a označenie koncentrovaného masla s cieľom odlíšiť ho od ostatných druhov masla; keďže na základe získaných skúseností sa odporúča v prípade francúzskeho znenia označenia používaného na obaloch koncentrovaného masla použitie ďalšieho textu, ktorý je pre spotrebiteľa zrozumiteľnejší; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 K piatej zarážke článku 5 (4) nariadenia Komisie (EHS) č. 3143/85 sa pridáva nasledujúci text: "alebo "beurre cuisinier",". Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 26. februára 1987 Za Komisiu Frans Andriessen podpredseda [1] Ú. v. ES L 148, 28.6.1968, s. 13. [2] Ú. v. ES L 25, 28.1.1987, s. 3. [3] Ú. v. ES L 298, 12.11.1985, s. 9. [4] Ú. v. ES L 294, 17.10.1986, s. 8. --------------------------------------------------
Úradný vestník L 153 , 13/06/1987 S. 0035 - 0035

Fínske špeciálne vydanie: Kapitola 3 Zväzok 23 S. 0192

Švédske špeciálne vydanie: Kapitola 3 Zväzok 23 S. 0192



Nariadenie Komisie (EHS) č. 1654/87 z 12. júna 1987, ktorým sa mení a dopĺňa nariadenie (EHS) č. 2213/83, pokiaľ ide o normy kvality pre cibuľu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1035/72 z 18. mája 1972 o spoločnej organizácii trhu s ovocím a zeleninou [1], naposledy zmenené a doplnené nariadením (EHS) č. 1351/86 [2], najmä na druhý pododsek jeho článku 2 ods. 2, keďže nariadením Komisie (EHS) č. 3398/84 [3] sa na obmedzené časové obdobie zaviedla výnimka z normy kvality pre cibuľu, ustanovenej v prílohe I k nariadeniu Komisie (EHS) č. 2213/83 [4]; keďže nariadením Komisie (EHS) č. 2193/86 [5] sa rozšírilo časové obdobie uplatňovania tejto výnimky; keďže v dôsledku toho sa získali dostatočné skúsenosti s takto definovanými pravidlami a kvalitatívne normy pre cibuľu by sa teraz mali trvalo zmeniť; keďže opatrenia ustanovené v tomto nariadení sú v súlade so stanoviskom Riadiaceho výboru pre ovocie a zeleninu, PRIJALA TOTO ROZHODNUTIE: Článok 1 V prílohe I k nariadeniu (EHS) č. 2213/83 sa ustanovenia hlavy II "Ustanovenia týkajúce sa kvality" menia a dopĺňajú takto: 1. V časti A "Minimálne požiadavky" sa prvá zarážka nahrádza takto: "— celá," 2. v časti B "Klasifikácia": a) v bode i) "Trieda I" sa posledný odsek nahrádza takto: "Sú však povolené: - malé škvrny na vrchnej suknici, ak nezasahujú poslednú suchú suknicu, ktorá chráni dužinu, a nepresahujú jednu pätinu povrchu cibule, - malé praskliny vrchných sukníc a chýbajúca časť vrchných sukníc, ak je dužina chránená."; b) v bode ii) "Trieda II" sa druhá veta posledného odseku nahrádza takto: "Sú však povolené: - škvrny na vrchnej suknici, ak nezasahujú poslednú suchú suknicu, ktorá chráni dužinu, a nepresahujú polovicu povrchu cibule, - praskliny vrchných sukníc a chýbajúca časť vrchných sukníc, ak nepresahuje jednu tretinu povrchu cibule a nie je porušená dužina."; c) v bode iii) sa dopĺňa táto zarážka: "— škvrny na vrchnej suknici, ak nezasahujú poslednú suchú suknicu, ktorá chráni dužinu." Článok 2 Toto nariadenie nadobúda účinnosť 1. júla 1987. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 12. júna 1987 Za Komisiu Frans Andriessen podpredseda [1] Ú. v. ES L 118, 20.5.1972, s. 1. [2] Ú. v. ES L 119, 8.5.1986, s. 46. [3] Ú. v. ES L 314, 4.12.1984, s. 14. [4] Ú. v. ES L 213, 4.8.1983, s. 13. [5] Ú. v. ES L 190, 12.7.1986, s. 57. --------------------------------------------------
Official Journal L 340 , 02/12/1987 P. 0027 - 0027

Finnish special edition: Chapter 11 Volume 13 P. 0086

Swedish special edition: Chapter 11 Volume 13 P. 0086



NARIADENIE RADY (EHS) č. 3618/87 z 30. novembra 1987 o uzavretí dohody vo forme výmeny listov medzi Európskym hospodárskym spoločenstvom a Tuniskou republikou, ktorou sa mení a dopĺňa Dohoda o určitých vínach s pôvodom v Tunisku s povoleným označením pôvodu RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na dohodu o spolupráci medzi Európskym hospodárskym spoločenstvom a Tuniskou republikou, podpísanú 25. apríla 1976, najmä na jej článok 20 ods. 2 a 3, keďže nariadením (EHS) č. 2457/781 Rada schválila v mene spoločenstva dohodu vo forme výmeny listov medzi Európskym hospodárskym spoločenstvom a Tuniskou republikou o určitých vínach s pôvodom v Tunisku, pre ktoré je povolené označenie pôvodu; keďže uvedená dohoda obsahuje zoznam vín, ktoré sú oslobodené od dovozného cla pri dovoze do spoločenstva v rámci ročnej colnej kvóty 50 000 hektolitrov; keďže vínam s označením "Coteaux d'Utique" bolo priznané oprávnenie na registráciu označenia pôvodu (appellation d'origine controlée) podľa nariadenia Komisie (EHS) č. 997/812 v znení nariadenia (EHS) č. 1224/833, PRIJALA TOTO NARIADENIE: Článok 1 Dohoda vo forme výmeny listov medzi Európskym hospodárskym spoločenstvom a Tuniskou republikou, ktorou sa mení a dopĺňa Dohoda o určitých vínach s pôvodom v Tunisku, pre ktoré je povolené označenie pôvodu, sa týmto schvaľuje v mene spoločenstva. Text dohody je pripojený k tomuto nariadeniu. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo. Článok 3 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Bude sa uplatňovať s účinnosťou od 1. novembra 1987. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. novembra 1987 Za Radu predseda N. WILHJELM 1 Ú. v. ES L 296, 21.10.1978, s. 1. 2 Ú. v. ES L 106, 16.4.1981, s. 1. 3 Ú. v. ES L 134, 21.5.1983, s. 1.
Official Journal L 377 , 31/12/1987 P. 0048 - 0048

Finnish special edition: Chapter 3 Volume 25 P. 0220

Swedish special edition: Chapter 3 Volume 25 P. 0220



NARIADENIE KOMISIE (EHS) č. 4005/87 z 23. decembra 1987, ktorým sa mení a dopĺňa nariadenie (EHS) č. 845/72 ustanovujúce osobitné opatrenia na podporu chovu priadky morušovej KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku1 v znení nariadenia (EHS) č. 3985/872, najmä na jeho článok 15, keďže nariadenie Rady (EHS) č. 2658/87 ustanovuje s účinnosťou od 1. januára 1988 kombinovanú nomenklatúru tovaru založenú na harmonizovanom systéme, ktorá spĺňa požiadavky Spoločného colného sadzobníka a nomenklatúry tovaru pre štatistiku o zahraničnom obchode spoločenstva; keďže v dôsledku toho je potrebné vyjadriť opisy tovaru a čísla položiek sadzobníka uvedené v nariadení Rady (EHS) č. 845/723 podľa terminológie kombinovanej nomenklatúry; keďže tieto úpravy si nevyžadujú žiadnu zmenu a doplnenie podstaty, PRIJALA TOTO NARIADENIE: Článok 1 Článok 1 ods. 1 nariadenia (EHS) č. č. 845/72 sa nahrádza takto: "1. Na účel podpory činností obchodných a spoločných obchodných organizácií zameraných na uľahčenie prispôsobovania dodávok požiadavkám trhu sa môžu prijať opatrenia spoločenstva na zvyšovanie kvality chovu priadky morušovej patriacej do podpoložky 0106 00 99 kombinovanej nomenklatúry a vajíčok priadky morušovej patriacich do podpoložky 0511 99 90 kombinovanej nomenklatúry." Článok 2 Toto nariadenie nadobúda účinnosť 1. januára 1988. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 23. decembra 1987 Za Komisiu Frans Andriessen podpredseda 1 Ú. v. ES L 256, 7.9.1987, s. 1. 2 Ú. v. ES L 376, 31.12.1987, s. 1. 3 Ú. v. ES L 100, 27.4.1972, s. 1.
Úradný vestník L 336 , 26/11/1987 S. 0014 - 0014

Fínske špeciálne vydanie: Kapitola 2 Zväzok 4 S. 0264

Švédske špeciálne vydanie: Kapitola 2 Zväzok 4 S. 0264



Nariadenie Komisie (EHS) č. 3534/87 z 24. novembra 1987 o zaradení výrobkov do Spoločného colného sadzobníka do podpoložky 16.04 E KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 97/69 zo 16. januára 1969 o opatreniach, ktoré sa majú uskutočniť na jednotné uplatňovanie nomenklatúry Spoločného colného sadzobníka [1], naposledy zmenenom a doplnenom nariadením Rady (EHS) č. 2055/84 [2], najmä na jeho článok 3, keďže na zabezpečenie jednotného uplatňovania nomenklatúry Spoločného colného sadzobníka by sa mali prijať opatrenia na zaradenie sadzieb na zmrazené kúsky tuniaka bez kože (tuna loins), ktoré boli predvarené v pare aj vo vode, najmä kvôli ľahšiemu odstráneniu kože, v dôsledku čoho došlo k čiastočnej koagulácii proteínov; keďže položka Spoločného colného sadzobníka 03.01, pridaná k nariadeniu Rady (EHS) č. 950/68 [3], naposledy zmenenom a doplnenom nariadením (EHS) č. 2184/87 [4], sa týka čerstvých (živých alebo mŕtvych), chladených alebo hlboko zmrazených rýb; keďže položka 16.04 sa týka pripravených a konzervovaných rýb; keďže ryba prešla tepelnou úpravou, stratila svoje vlastnosti výrobku spadajúceho pod položku 03.01, a preto spadá pod položku 16.04; keďže by mala byť v rámci tejto položky zvolená podpoložka 16.04 E; keďže opatrenia podľa tohto nariadenia sú v súlade so stanoviskom s Výborom pre nomenklatúru Spoločného colného sadzobníka, PRIJALA TOTO NARIADENIE: Článok 1 Zmrazené kúsky tuniaka bez kože (tuna loins), ktoré boli predvarené v pare aj vo vode, najmä kvôli ľahšiemu odstráneniu kože, v dôsledku čoho došlo k čiastočnej koagulácii proteínov, budú zaradené do Spoločného colného sadzobníka pod podpoložku: 16.04 Pripravené a konzervované ryby, zahrňujúc kaviár a jeho náhradky: E. Tuniak. Článok 2 Toto nariadenie nadobúda účinnosť ôsmy deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 24. novembra 1987 Za Komisiu Cockfield podpredseda [1] Ú. v. ES L 14, 21.1.1969, s. 1. [2] Ú. v. ES L 191, 16.7.1984, s. 1. [3] Ú. v. ES L 172, 22.7.1968, s. 1. [4] Ú. v. ES L 203, 24.7.1987, s. 16. --------------------------------------------------
Official Journal L 040 , 10/02/1987 P. 0009 - 0009

Finnish special edition: Chapter 3 Volume 22 P. 0131

Swedish special edition: Chapter 3 Volume 22 P. 0131



NARIADENIE KOMISIE (EHS) č. 393/87 z 9. februára 1987, ktorým sa mení a dopĺňa nariadenie (EHS) č. 1963/79 stanovujúce podrobné pravidlá pre uplatňovanie výrobných náhrad pre olivový olej, ktorý sa používa pri výrobe určitých konzervovaných potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady č. 136/66/EHS z 22. septembra 1966 o zavedení spoločnej organizácie trhu s olejmi a tukmi[1], naposledy zmenené a doplnené nariadením EHS č. 1454/86[2], so zreteľom na nariadenie Rady (EHS) č. 591/79 z 26. marca 1979, ktorým sa ustanovujú všeobecné pravidlá týkajúce sa náhrady za výrobu olivového oleja používaného pri výrobe určitých konzervovaných potravín[3], naposledy zmenené a doplnené nariadením (EHS) č. 3788/85[4], najmä na jeho článok 9, keďže článok 2 ods. 3 nariadenia Komisie (EHS) č. 1963/79[5] stanovuje, že žiadosť o kontrolu sa vzťahuje len na výrobný proces, ktorý sa ukončí pred uplynutím tretieho mesiaca po prijatí žiadosti; keďže skúsenosti ukázali, že táto lehota nie je z technického hľadiska postačujúca pre určité postupy výroby konzervovaných potravín, v ktorých sa používa olivový olej nielen ako konzervačná látka, ale aj ako aktívna zložka v príprave finálneho výrobku; keďže, aby sa umožnilo získanie výrobných náhrad aj na také konzervované potraviny, členským štátom by malo byť umožnené stanoviť lehotu do výšky ôsmich mesiacov pre tie výrobky, pre ktorých spracovanie je lehota troch mesiacov nepostačujúca; keďže opatrenia ustanovené v tomto nariadení sú v súlade s názorom Riadiaceho výboru pre oleje a tuky, PRIJALA TOTO NARIADENIE: Článok 1 Nasledujúci text sa vkladá k článku 2 ods. 3 nariadenia (EHS) č. 1963/79 ako druhý pododsek: "Členské štáty môžu stanoviť dlhšiu lehotu, ktorá však nepresahuje osem mesiacov, pokiaľ je to nevyhnutné na účely výrobných postupov konzervovaných potravín, aby olej zostal v kontakte s rybami alebo zeleninou na dlhšie obdobie, ako je stanovené v prvom pododseku." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 9. februára 1987 Za Komisiu Frans ANDRIESSEN podpredseda [1] Ú. v. ES 172, 30.9.1996, s. 3025/66. [2] Ú. v. ES L 133, 21.5.1986, s. 8. [3] Ú. v. ES L 78, 30.3.1979, s. 2. [4] Ú. v. ES L 367, 31.12.1985, s. 1. [5] Ú. v. ES L 227, 7.9.1979, s. 10.
Úradný vestník L 363 , 23/12/1987 S. 0027 - 0027

Fínske špeciálne vydanie: Kapitola 3 Zväzok 25 S. 0010

Švédske špeciálne vydanie: Kapitola 3 Zväzok 25 S. 0010



Nariadenie Komisie (EHS) č. 3858/87 z 22. decembra 1987, ktorým sa mení a dopĺňa nariadenie (EHS) č. 1351/72 o uznávaní organizácií výrobcov chmeľu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom, [1] naposledy zmenené a doplnené nariadením (EHS) č. 3800/85, [2] a najmä na jeho článok 7 ods. 5, keďže nariadenie Komisie (EHS) č. 1351/72, [3] naposledy zmenené a doplnené nariadením (EHS) č. 1323/86, [4] ustanovuje podmienky uznávania odbytových organizácií výrobcov chmeľu a ich združení; keďže článok 5 uvedeného nariadenia ustanovuje, že združenie odbytových organizácií výrobcov môže požiadať o uznanie, ak, okrem iného, plochy registrované ako obhospodarované jeho členmi nemajú menšiu výmeru ako 500 hektárov; keďže toto obmedzenie sa javí ako príliš vysoké v členskom štáte, v ktorom je celková plocha chmeľníc menšia ako 1000 hektárov; keďže uvedené ustanovenie by sa malo podľa toho upraviť; keďže opatrenia ustanovené v tomto nariadení sú v súlade so stanoviskom Riadiaceho výboru pre chmeľ, PRIJALA TOTO NARIADENIE: Článok 1 Do článku 5 ods. 1 nariadenia (EHS) č. 1351/72 sa týmto dopĺňa tento pododsek: "Keď je však v členskom štáte celková plocha chmeľníc menšia ako 1000 hektárov, minimálna požadovaná plocha je 250 hektárov." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. decembra 1987 Za Komisiu Frans Andriessen podpredseda [1] Ú. v. ES L 175, 4.8.1971, s. 1. [2] Ú. v. ES L 367, 31.12.1985, s. 32. [3] Ú. v. ES L 148, 30.6.1972, s. 13. [4] Ú. v. ES L 117, 6.5.1986, s. 12. --------------------------------------------------